Viborger Samler, 1847-10-28
Frankerig. Hvilken Indflydelse - siger Allg. Zeit. i en Parisercorrespondentartikel – Gen. Serrano end kan have havt paa den nyeste Crisis i Madrid, saa er det dog høist sandsynligt, at Hovedimpulsen til samme er udgaaet fra Madrid. Den franske Regjering turde ikke forblive længere i den Stilling, som bragte den i Fare ligeoverfor Ind- og Udlandet. Dens Beslutning at optræde i Spanien med fornyet Kraft, bestyrkedes høist sandsynligt ved den Tilstand, hvori England nu befinder sig. Frankerigs indre Forhold tvang Guizot til at forsøge i Spanien et ligesaa kraftfuldt som afgjørende Coup; Englands indre Forhold synes at være Borgen for, at Guisot ustraffet kan vove et saadant. Den Crisis der nu lammer Engkands Kraft, er saa dybt indgribende, at Lord John Russell og Lord Palmerston maae concentrere hele deres Kraft for om muligt at gjenoprette Forholdene i deres eget Land. Denne Crisis har fuldkommen Characteer af en organisk og ikke af en tilfældig, udenfra, kommende Skade, der let kan lægges. Hele den engelske Handel, eller rettere Handelscrediten er rystet i sin Grundvold, og Englænderne selv ere ingenlunde blinde for Farerne af den nuværende Crisis. Det er maaskee alt for stærkt naar Torybladene paastaae, at de engelske Verler ere ligesaa slette som Lissabonervexlerne. Men saameget er vist, at naar den engelske Handelscredit skal forvinde det Slag, der har rammet den, saa ville Aar, ja maaskee Aartiender være fornødne dertil. Og Kong Ludvig og hans Raader vide meget godt, at den engelske Handel er det engelske Cabinets første Anliggende, og at Lord Palmerston, ikke tør vove at give den Tilstand, hvori Handelen nu befinder sig, Naadestødet ved at udvikle en kjæk Politik i Spanien, eller i nogetsomhelst Land udenfor England. Skal man dømme efter den Tone, hvori de engelske Journaler udtale sig om de nyeste Begivenheder i Spanien, saa har den franske Regjering al Grund til at gjøre Regning paa den ofte anvendte engelske Do-nothing Politik. Vel søger Morn. Chron, at ophidse den offentlige Mening i England ved at fremsætte den Paastand, at Ludvig Philip, vil lade alle sine Miner, springe for at drive Hertugen af Montpensiers Thronbestigelse igjennem. Men det synes ikke, at denne Trusel erholder det ønskede Resultat i England. Journalen the Times søger at berolige sine Læsere, i det den fortæller dem, at Narvaez stedse har arbeidet mere for sig selv end for Frankerig, at han hader Enkedronningen, og at hans Ministercollegerjust ikke henhøre til de meest compromitterede Venner af den franske Politik. Hele Artiklen røber, at de Folk, som the Times repræsenterer, ikke have den allermindste Lyst til for Alvor at antage sig Bulwer i Madrid. De andre Journaler, der mere repræsentere Middelstanden, den ægte John Bull – ere langt tydeligere i deres Udtrykde sige ligefrem: "Det have vi deraf, at vi have blandet os i de spanske Anliggender; hvad behøve vi at bekymre os om Spanierne, lader os fremfor Alt tænke paa os selv og paa vor egen Tilstand!" Saaledes til Ex. DalvNews, saaledes ogsaa de meget practiske og indflydelsesrige Søndagsblade. Der er isandhed al Sandsynlighed for, at John Bull er aldeles tilbøielig til ikke at gjøre Franskmændene Marken stridig i Spanien.